|  |
| --- |
|  |
| PLANUL NAȚIONAL DE REDRESARE ȘI REZILIENȚĂ  ghid specific - CONDIȚII de ACCESARE a FONDURILOR europene aferente pnrr  ÎN CADRUL APELURILOR DE PROIECTE  **PNRR/2022/C15** |
| **COMPONENTA C15 – EDUCAȚIE**  **Construirea, echiparea și operaționalizarea a 110 creșe** |

PREAMBUL

Acest document se aplică apelurilor de proiecte din *COMPONENTA 15 - Educație* în cadrul Planului Național de Redresare și Reziliență (PNRR).

Apelurile de proiecte se lansează prin aplicația electronică de pe site-ul Ministerului Dezvoltării, Lucrărilor Publice și Administrației (MDLPA), *www.mdlpa.ro/investiții/PNRR*.

Prezentul document se adresează tuturor potențialilor solicitanți pentru apelurile de proiecte mai sus-menționate.

Interpretarea informațiilor incluse în cererea de finanțare se realizează sistematic, în conformitate cu prevederile Ghidului specific privind regulile și condițiile aplicabile finanțării din fondurile europene aferente PNRR în cadrul apelurilor de proiecte din *COMPONENTA 15 - Educație* în cadrul Planului Național de Redresare și Reziliență (PNRR), aprobate și publicate pe site-ul MDLPA.

Aspectele cuprinse în aceste documente ce derivă din *COMPONENTA 15 - Educație* din cadrul Planului Național de Redresare și Reziliență (PNRR) și modul său de implementare vor fi interpretate exclusiv de către Ministerul Dezvoltării, Lucrărilor Publice și Administrației cu solicitarea opiniei Ministerul Investițiilor și Proiectelor Europene, în calitate de coordonator național PNRR și a Comisiei Europene privind decizia Consiliului Uniunii Europene de punere în aplicare. Acestea se realizează cu respectarea legislației în vigoare și folosind metoda de interpretare sistematică.

IMPORTANT

Vă recomandăm ca înainte de a începe completarea cererii de finanțare pentru apelurile de proiecte din *COMPONENTA 15 - Educație* în cadrul Planului Național de Redresare și Reziliență (PNRR), să vă asigurați că ați parcurs toate informațiile prezentate în acest documentși să vă asigurați că ați înțeles toate aspectele legate de specificul intervențiilor finanțate din fonduri europene aferente PNRR.

Vă recomandăm ca până la data limită de depunere a cererilor de finanțare în cadrul prezentului apel de proiecte să consultați periodic pagina de internet *www.mdlpa.ro/investiții/PNRR*, pentru a urmări eventualele modificări/interpretări ale condițiilor specifice, precum și alte comunicări/ clarificări pentru accesarea fondurilor europene aferente PNRR.

CUPRINS

[1. DESCRIEREA COMPONENTEI 15 – EDUCAȚIE 4](#_Toc102638380)

[1.1 Pilon, componentă, obiective generale 4](#_Toc102638381)

[1.2 Obiectiv specific, axe de investiții și ținte ale componentei 5](#_Toc102638382)

1.3 Activitățile sprijinite în cadrul axei de investiții/operațiuni 5

1.4 Indicatorii apelului de proiecte 5

[2. INFORMAȚII PRIVIND APELUL DE PROIECTE 5](#_Toc102638383)

[2.1 Tipul apelului de proiecte 5](#_Toc102638384)

[2.2 Solicitanți de finanțare eligibili 6](#_Toc102638385)

[2.3 Perioada de depunere a cererilor de finanțare 6](#_Toc102638386)

[2.4 Modalitatea de depunere a proiectelor 6](#_Toc102638387)

[2.5 Suma alocată pentru apelul de proiecte 7](#_Toc102638388)

[2.6 Valoarea maximă eligibilă a unui proiect 7](#_Toc102638389)

[2.7 Finanțarea acordată în cadrul apelului de proiecte 7](#_Toc102638390)

[3. CONDITII DE APLICARE, RESPECTIV CRITERIILE DE ELIGIBILITATE ALE CHELTUIELILOR PENTRU INVESTIȚIE 8](#_Toc102638391)

[3.1.Eligibilitatea activităților și cheltuielilor ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_8](#_Toc102638392)

A. Activități eligibile

B. Condiții ce trebuie îndeplinite

C. Condiții specifice: (C1 - Creșă mică, C2 - Creșă medie, C3 - Creșă mare)

[4. COMPLETAREA CERERILOR DE FINANȚARE 10](#_Toc102638393)

[a. 4.1 Formatul cererii de finanțare 14](#_Toc102638395)

[b. Anexele cererii de finanțare, solicitate la depunere 14](#_Toc102638396)

[c. Semnarea cererii de finanțare și a documentelor anexate 16](#_Toc102638397)

[5. VERIFICAREA, CONTRACTAREA ȘI IMPLEMENTAREA PROIECTELOR 17](#_Toc102638398)

[5.1. Verificarea conformității administrative și a eligibilității 17](#_Toc102638399)

[5.2. Renunțarea la cererea de finanțare 17](#_Toc102638400)

[5.3. Depunerea și soluționarea contestațiilor 17](#_Toc102638401)

[5.4. Contractarea proiectelor 17](#_Toc102638402)

[5.5. Documente de prezentat în etapa de implementare a contractelor de finanțare 17](#_Toc102638403)

[5. MODIFICAREA GHIDULUI SOLICITANTULUI 18](#_Toc102638404)

[6. ANEXE LA GHIDUL SOLICITANTULUI 18](#_Toc102638405)

1. DESCRIEREA COMPONENTEI 15 – EDUCAȚIE

Obiectivul general al PNRR este dezvoltarea României prin realizarea unor programe și proiecte esențiale, care să sprijine reziliența, nivelul de pregătire pentru situații de criză, capacitatea de adaptare și potențialul de creștere, prin reforme majore și investiții cheie cu fonduri din Mecanismul de Redresare și Reziliență.

Obiectivul specific al PNRR este de a atrage fondurile puse la dispoziție de Uniunea Europeană prin *NextGeneration EU*[[1]](#footnote-1), în vederea atingerii jaloanelor și a țintelor în materie de reforme și investiții.

Date generale privind Programul Național de Redresare și Reziliență se regăsesc la adresa *https://mfe.gov.ro/pnrr/.*

* 1. Pilon, componentă, obiective generale

VI. Politici pentru noua generație

Pilonul VI vizează combaterea accesului limitat la educație, înainte și după învățământul obligatoriu, în special în ceea ce privește educația timpurie. Crearea unei infrastructuri de calitate, a unui sistem de educație echitabil și a unor servicii esențiale privind oferta educațională, atât în mediul urban, cât și în mediul rural sunt necesare în creșterea calității vieții generațiilor viitoare.

COMPONENTA 15 – Educație

Componenta Educație abordează creșterea capacității de reziliență a sistemului educațional prin modernizarea infrastructurii educaționale și a dotării aferente, în corelare cu nevoile prezente și viitoare ale pieței forței de muncă, în vederea asigurării participării la un proces educațional de calitate, modern și incluziv.

În cadrul componentei sunt prevăzute douăsprezece investiții susținute de șapte reforme. Reformele sunt menite să sprijine investițiile. Reforma 2 prevede - Dezvoltarea unui sistem de servicii de educație timpurie unitar, incluziv și de calitate și în cadrul ei se află:

Investiția I1 - Construirea, echiparea și operaționalizarea a 110 de creșe (110 cu o suplimentare de 10 creșe medii și mari) care urmează a fi detaliată în cadrul prezentului Ghid.

Bugetul total aferent investiției din cadrul componentei este de 230 mil. euro. În conformitate cu Art. 24. din *O.U.G. nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență* în scopul atingerii jaloanelor și țintelor asumate prin PNRR, Ministerul Dezvoltării, Lucrărilor Publice și Administrației, în calitate de coordonator de investiție, este autorizat să încheie contracte de finanțare a căror valoare poate determina depășirea cu până la 30% a sumelor alocate în euro aferente fiecărei reforme și/sau investiție din acordurile de finanțare, numai pentru implementarea proiectelor pentru care este prevăzută lansarea de apeluri de proiecte, În acest sens, vor fi contractate proiecte până la valoarea de 130% din bugetul alocat pe fiecare investiție (230 mil. euro x 130%= 299 mil. euro). Valorile bugetelor disponibile pe investiții vor conține marja de supracontractare valorică de 30%.

Investițiile vor fi finalizate și operaționale până la data de 30 iunie 2026.

* 1. Obiectiv specific, axe de investiții și ținte ale componentei

I1 - Construirea, echiparea și operaționalizarea a 110 creșe (cu posibilitatea de supracontractare de 30%[[2]](#footnote-2)).

O1. Creșterea capacității sistemului de învățământ de cuprindere, în serviciile de educație timpurie antepreșcolară, a 19% din copiii de 0-3 ani până în 2026, prin investiții în infrastructură, respectiv construirea a cel puțin 110 de creșe, eficiente energetic, la nivel național, pentru asigurarea unui serviciu de educație timpurie standard la 5 000 de locuitori.

1.3 Activitățile sprijinite în cadrul axei de investiții/operațiunii

Activitățile sprjinite în cadrul axei de investiții sunt construirea de minim 110 creșe (cu posibilitatea de supracontractare de 30%) cu o capacitate cuprinsă între 40, 70 și 110 locuri. Clădirile nou-construite vor respecta obiectivul privind necesarul de energie primară cu cel puțin 20 % mai mic decât cerința pentru clădirile al căror consum de energie este aproape egal cu zero conform orientărilor naționale, demonstrat prin certificate de performanță energetică. Creșele nou construite trebuie să poată oferi sprijin educațional pentru un număr de maxim 4 500 de copii.

1.4 Indicatorii apelului de proiecte

* număr unități construite de creșe pentru educația timpurie antepreșcolară;
* număr de copii pentru care se oferă sprijin educațional.

1. [INFORMAȚII](#_ctuov9hp8tgq) PRIVIND APELUL DE PROIECTE
   1. Tipul apelului de proiecte

Pentru *COMPONENTA 15 - Educație* se lansează un apel destinat unităților administrativ-teritoriale și subdiviziunilor UAT de pe tot teritoriul României, care cuprinde investiția I1 – Construirea, echiparea și operaționalizarea a 110 creșe etapizat în 2 runde:

* Prima rundă de atragere de fonduri

Va fi apel deschis tuturor UAT-urilor, în limita bugetului maxim eligibil.

În cazul în care solicitarea va respecta atât cerințele prevăzute în prezentul ghid cât și bugetul stabilit pentru investiție, se va proceda la semnarea contractului de finanțare dintre, Ministerul Dezvoltării, Lucrărilor Publice și Administrației (MDLPA) și beneficiar.

În cazul în care documentația transmisă de către solicitant necesită completări/modificări, MDLPA poate solicita clarificări în perioada de derulare a apelului. În acest caz, semnarea contractului de finanțare va avea loc doar după furnizarea tuturor informațiilor solicitate și în limita bugetului disponibil pentru investiție. Bugetul și indicatorii aferenți investiției vor fi blocați imediat după transmiterea cererii de finanțare de către beneficiar și primirea numărului de înregistrare aferent din registratura MDLPA.

* A doua rundă de atragere de fonduri,

Dacă după prima rundă de atragere de fonduri rămân fonduri necontractate, acestea vor face obiectul celei de-a doua rundă de atragere de fonduri.

În această rundă, abordarea limită de depunere a cererilor de finanțare va fi pe principiul primul venit, primul servit.

* 1. Solicitanți de finanțare eligibili

Beneficiarii proiectelor depuse în cadrul apelului de proiecte pot fi:

1. Unitățile administrativ-teritoriale, definite conform O.U.G. nr. 57/2019 privind Codul Administrativ, cu modificările și completările ulterioare și constituite potrivit Legii nr. 2/1968 privind organizarea administrativă a teritoriului României, republicată, respectiv:
   * + - municipii reședință de județ, municipiul București;
       - alte municipii;
       - orașe;
       - comune.
2. Subdiviziunile administrativ-teritoriale ale municipiilor, definite conform O.U.G. nr. 57/2019 privind Codul Administrativ, cu modificările şi completările ulterioare, respectiv sectoarele municipiului București;
   1. Perioada de depunere a cererilor de finanțare

Calendarul depunerii cererilor de finanțare:

Prima rundă de atragere de fonduri

Începerea depunerii de proiecte: 30 mai 2022, ora 10:00

Închiderea depunerii de proiecte: 30 iunie 2022, ora 23:59

A doua rundă de atragere de fonduri

Începerea depunerii de proiecte: 1 septembrie 2022, ora 10:00

Închiderea depunerii de proiecte: 30 septembrie 2022, ora 23:59

* 1. Modalitatea de depunere a proiectelor

În cadrul celor două runde de atragere de fonduri, toate cererile de finanțare, precum și răspunsurile la solicitările de clarificări se vor depune exclusiv prin aplicația electronică de pe site-ul Ministerului Dezvoltării, Lucrărilor Publice și Administrației, [*www.mdlpa.ro/investiții/PNRR*](http://www.mdlpa.ro/investiții/PNRR), doar în intervalele de depunere menționate la secțiunea de mai sus. Nu se pot transmite cereri de finanțare în afara perioadei de depunere, aplicația blocând înregistrarea acestora.

Data depunerii *Cererii de finanțare* este considerată data transmiterii solicitării prin sistemul electronic, preluată din registratura MDLPA.

Cererile de finanțare depuse prin sistemul informatic, precum și toate documentele care le însoțesc, se vor transmite sub semnătura electronică extinsă a reprezentantului legal al UAT-ului, sau a persoanei împuternicite de către acesta, după caz, certificată în conformitate cu prevederile legale în vigoare.

Cererile de finanțare se vor completa cu valorile eligibile ale proiectelor generat de către aplicația de investiții PNRR, exprimate în lei fără TVA, luând în considerare cursul Inforeuro aferent lunii mai 2021 de 1 euro=4,9227 lei.

La transmitere, fiecare cerere de finanțare va primi un număr de înregistrare, conținând data și ora înregistrării, comunicat solicitantului în mod automat, prin platforma informatică. Orice corespondență ulterioară va face referire, în mod obligatoriu, la numărul de înregistrare a cererii de finanțare generat și transmis în mod automat de platforma informatică.

Solicitanții vor putea retrage/modifica o cerere de finanțare în termen de 3 zile lucrătoare de la data și ora înregistrării. În acest caz, solicitanții vor avea posibilitatea de a modifica și retransmite cererea de finanțare, urmând aceleași reguli și în limita bugetului disponibil fiecărei investiții.

Detalii privind procedura de depunere și modul de completare a cererilor de finanțare sunt prezentate în Secțiunea 5 din prezentul ghid.

* 1. Suma alocată pentru apelul de proiecte

Bugetul total alocat pentru investiția inclusă în *COMPONENTA 15 - Educație* este de 230 milioane euro (fără TVA), la care se adaugă o majorare de 30% conform OUG nr.124/2021, după cum urmează:

| Tipuri de lucrări  (denumirea Investiției) | Valoare eligibilă prin PNRR (euro) | Valoare suplimentară cf. OUG 124/2021[[3]](#footnote-3) (euro) | Valoare totală eligibilă (euro) |
| --- | --- | --- | --- |
| Construirea, echiparea și operaționalizarea a 120 creșe (suplimentat cu 10 creșe, medii și mari) | 230 mil.euro | 69 mil. euro | 299 mil.euro |

Sumele sus-menționate nu cuprind TVA, acesta fiind asigurat de la bugetul de stat.

Proiectele pot fi depuse spre finanțare de către UAT-uri în mod individual.

* 1. Valoarea maximă eligibilă a unui proiect

Solicitările de fonduri nerambursabile vor fi efectuate în limita bugetului alocat investiției, respectiv în conformitate cu criteriile de eligibilitate descrise în prezentul Ghid în suma de 299 mil. euro (fără TVA).

* 1. Finanțarea acordată în cadrul apelului de proiecte

Rata de finanțare în cazul investiției Construirea, echiparea și operaționalizarea a 120 creșe aferente *COMPONENTEI 15 - Educație* este de 100% din valoarea cheltuielilor eligibile ale proiectului, în limita bugetului alocat.

În cazul proiectelor depuse în cadrul acestei componente, valoarea TVA aferentă cheltuielilor eligibile va fi asigurată de la bugetul de stat, din bugetul coordonatorului de reforme și/sau investiții pentru *COMPONENTA 15 – Educație* – Ministerul Educației și Ministerul Dezvoltării, Lucrărilor Publice și Administrației, în conformitate cu legislația în vigoare.

În afara cheltuielilor eligibile a proiectului, orice altă cheltuială constituie cheltuială neeligibilă şi va fi suportată de beneficiar.

Toate proiectele finanțate prin intermediul *COMPONENTEI 15 – Educație*, Investiția I1 - Construirea, echiparea și operaționalizarea a 110 creșe (un total de 120, fiind suplimentat astfel numarul acestora cu incă 10 creșe medii și mari) trebuie să contribuie la tranziția verde și digitală a localităților din România. În acest sens, toate proiectele trebuie să respecte principiul DNSH (”*Do not significant harm”*), astfel cum este prevăzut la Articolul 17 din *Regulamentul (UE) 2020/852 privind instituirea unui cadru care să faciliteze investițiile durabile*.

1. CONDITII DE APLICARE, RESPECTIV CRITERIILE DE ELIGIBILITATE ALE CHELTUIELILOR PENTRU INVESTIȚIE

Cererea de finanțare (inclusiv anexele/modelele la cererea de finanțare) completată de către solicitant, face obiectul verificării eligibilității solicitantului și a proiectului, pe baza criteriilor enumerate în continuare.

Solicitantul eligibil, în sensul prezentului ghid, reprezintă entitatea care îndeplineşte cumulativ criteriile enumerate și prezentate în cadrul prezentei secțiuni.

Criteriile de eligibilitate trebuie respectate de solicitant individual la momentul contractării, precum și pe perioada de durabilitate a contractului de finanțare, în condițiile stipulate de acesta.

Pentru obținerea finanțării, solicitantul și proiectul trebuie să respecte toate criteriile de eligibilitate mai jos menționate, în termenele stabilite în prezentul ghid şi anexele la acesta.

Toate criteriile de eligibilitate menţionate în prezentul ghid se verifică doar pentru activităţile eligibile prevăzute în proiect, iar realizarea activităţilor neeligibile se află în răspunderea solicitantului, acesta urmând a se asigura de respectarea legislaţiei în vigoare pentru realizarea lor.

1. Eligibilitatea activităților și cheltuielilor

Baza legală pentru stabilirea eligibilității cheltuielilor este formată din:

• REGULAMENTUL (UE) 2021/241 AL PARLAMENTULUI EUROPEAN ȘI AL CONSILIULUI din 12 februarie 2021 de instituire a Mecanismului de redresare și reziliență;

• ORDONANȚĂ DE URGENȚĂ nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.

In caz ca e nevoie de OUG pentru preluarea creșelor de la CNI

Investițiile trebuie finalizate până pe data de 30 iunie 2025.

Activitățile eligibile la care trebuie să se refere cheltuielile proiectului pentru a fi eligibile, precum și alte condiții specifice care trebuie îndeplinite de aceste activități:

A. Activități eligibile - ce se încadrează la codul 025ter - Construction of new energy efficient buildings:

• Lucrări pentru amenajarea terenului, lucrări de demolare pentru eliberarea terenului;

• Lucrări de construire și dotare a obiectivului de investiții;

• Proiectare și asistență tehnică

• Asigurarea utilităților necesare obiectivului de investiții;

• Alte cheltuieli (cote, taxe, avize, diverse și neprevăzute, organizare șantier).

B. Condiții ce trebuie îndeplinite:

Schema de granturi se va bazează pe următoarele criterii, conform Deciziei de punere în aplicare a Consiliului de aprobare a evaluării planului de redresare și reziliență al României:

1. existența unei strategii la nivel local de dezvoltare a acestor servicii;
2. numărul copiilor cu vârsta până în 3 ani raportat la capacitatea de cuprindere a serviciilor existente pe o rază de maximum 2-3 km;
3. numărul de cereri din partea părinților, nesoluționate, pentru acest tip de servicii (cel puțin 50);
4. o analiză a nevoilor, ținând seama de nevoile specifice ale comunităților marginalizate;
5. clădirile nou­construite vor respecta obiectivul privind necesarul de energie primară cu cel puțin 20 % mai mic decât cerința pentru clădirile al căror consum de energie este aproape egal cu zero conform orientărilor naționale, ceea ce se va asigura prin certificate de performanță energetică.

B1. Mecanismul de evaluare și selecție a proiectelor:

Pentru a beneficia de finanțare, solicitanții vor încărca în platforma informatică dedicată PNRR cererea de finanțare nerabursabilă, anexele acesteia și alte documente solicitate prin ghidul specific.

Coordonatorul de reformă (MDLPA), în baza condiţiilor de eligibilitate şi de selecţie în cadrul procedurii de ofertare concurențială stabilește pe bază de punctaj proiectele ce urmează a fi finanțate şi semnează contracte de finanţare cu beneficiarii, după parcurgerea celor două etape ale procesului de evaluare, respectiv:

a) Verificarea conformității administrative și a eligibilității documentației:

Comisia de selecție constituită la nivelul coordonatorului va verifica conformitatea administrativă a cererii de finanțare depuse de către beneficiar. După finalizarea procesului de verificare administrativă și a eligibilității tuturor documentațiilor depuse pentru finanțarea proiectelor în cadrul procedurii concurențiale, furnizorul va publica lista cu UAT-urile acceptate, respectiv cele respinse.

b) Evaluarea proiectelor prin grila de selecție. În cadrul Grilei de selecție (Anexa 1 la prezentul ghid), criteriile de selecție vor ține cont de condițiile precizate

C. Criterii specifice privind proiectele tip:

C.1. PROIECT TIP ‐ CREȘĂ MICĂ PENTRU MAXIM 4 GRUPE/40 COPII

Cerințe:

• Suprafață teren necesar: 2.525,84 mp;

• Lungime teren: 63,09 m;

• Lățime teren: 41,10 m;

• Suprafață construită creșă: 1.244,68 m;

• Lungime construcție: 52,91 m;

• Lățime construcție: 34,13 m;

• Regim de înălțime: Parter

Caracteristici

Caracteristici teren:

* suprafața minimă de teren, liber de sarcini, necesară amplasării obiectivului de investiție, este de 2.525,84 mp cu lățimea minimă de 41,10 m și lungimea minimă de 63,90 m, pentru care se emite Hotărârea Consiliului Local. Terenul se va identifica potrivit planului de situație și extrasului de carte funciară la zi. Terenul va fi amplasat în intravilanul localității;
* pentru suprafață de teren, se vor asigura minim 10,00 mp / copil de teren neconstruit, destinat spațiului de joacă. În condițiile în care spațiul destinat creșei este de dimensiuni reduse, se poate amenaja spațiul de joacă pe terasa construcțiilor situate pe parter (acoperiș verde), pentru copiii între 1-3 ani; Mărimea grupelor poate varia între minim 5 și maxim 10 copii;
* se recomandă ca terenul să fie în legătură cu unități sanitare pentru copii, să aibă acces la mijloacele de transport în comun și să aibă legatură cu rețeaua de circulație majoră;
* de asemenea se va ține cont să nu fie amplasat în zone cu risc de inundații, viituri de apă, cu risc de alunecare a terenului sau eroziuni de orice fel, cu risc de surpare a terenului învecinat, în vecinatatea structurii radioactive, degajări de gaze poluante, izvoare de apă, vecinatăți cu pericol de prăbusire ce ar bloca toate căile de acces pe o raza de 200 m;
* necesarul de spațiu verde trebuie să fie de minim 20%, pe teren natural;

Studii și avize necesare:

* Studiul Geotehnic (minim 3 foraje) – verificat la cerința Af, întocmit conform conținutului cadru și prevederilor legale la data prezentei (NP074/2014), care să pună în evidenţă în principal:

1. natura terenului de fundare;
2. adâncimea de fundare;
3. presiunea admisibilă;
4. nivelul mediu al pânzei de apă freatică;
5. soluții de fundare.

* Studiul Topografic – va conține memoriu tehnic împreună cu un plan de situație topografic (vizat de OCPI), realizat în sistem de coordonate “Stereo 1970” și curbe de nivel, în conformitate cu legislația în vigoare;
* Certificat de Urbanism în termen de valabilitate emis conform Legii 350/2001 și planurile anexe la C.U. vizate spre neschimbare (plan de situație și plan de încadrare în zonă), semnate de arhitectul șef;
* Avize de principiu privind asigurarea utilităţilor (energie termică şi electrică, gaz metan, apă-canal, telecomunicaţii/telefonie, salubritate, I.S.U. etc.), după caz, conform certificatului de urbanism, acordul de mediu, avizul Ministerului Culturii, conform Legii nr. 422/2001 – privind protejarea monumentelor istorice și alte avize și acorduri de principiu specifice;

Caracteristici construcție propusă:

* Suprafața minimă de teren = 2.525,84 mp – deschidere la stradă de 41,10 m;
* Suprafața construită propusă = 1.244,68 mp;
* Suprafața construită desfășurată = 1.244,68 mp;
* POT max = 51,20%;
* CUT max = 0,49 ;
* Regim de înălțime: Parter
* H max = 7,75 m;
* Grad II de rezistență la foc conform P118/2 din 2013;
* Categoria de importanță a construcției: C – NORMALĂ;

Clasa de importanță a construcției: II - conform P 100-1/2013.

C.2. PROIECT TIP ‐ CREȘĂ MEDIE PENTRU MAXIM 7 GRUPE/70 COPII

Cerințe

* Suprafață teren necesar: 3.510,18 mp;
* Lungime teren: 87,90 m;
* Lățime teren: 41,10 m;
* Suprafață construită creșă: 1.765,82 m;
* Lungime construcție: 76,16 m;
* Lățime construcție: 34,13 m;
* Regim de înălțime: Parter

Caracteristici

Caracteristici teren:

* suprafața minimă de teren, liber de sarcini, necesară amplasării obiectivului de investiție, este de 3.510,18 mp cu lățimea minimă de 41,10 m și lungimea minimă de 87,90 m, pentru care se emite Hotărârea Consiliului Local. Terenul se va identifica potrivit planului de situație și extrasului de carte funciară la zi. Terenul va fi amplasat în intravilanul localității;
* pentru suprafață de teren, se vor asigura minim 10,00 mp / copil de teren neconstruit, destinate spațiului de joacă. În condițiile în care spațiul destinat creșei este de dimensiuni reduse, se poate amenaja spațiul de joacă pe terasa construcțiilor situate pe parter (acoperiș verde), pentru copiii între 1-3 ani; Mărimea grupelor poate varia între minim 5 și maxim 10 copii;
* se recomandă ca terenul să fie în legatură cu unități sanitare pentru copii, să aibă acces la mijloacele de transport în comun și să aibă legatură cu rețeaua de circulație majoră;
* de asemenea se va ține cont să nu fie amplasat în zone cu risc de inundații, viituri de apă, cu risc de alunecare a terenului sau eroziuni de orice fel, cu risc de surpare a terenului învecinat, în vecinatatea structurii radioactive, degajări de gaze poluante, izvoare de apă, vecinatăți cu pericol de prăbusire ce ar bloca toate căile de acces pe o raza de 200 m;
* necesarul de spațiu verde trebuie să fie de minim 20%, pe teren natural;

Studii și avize necesare:

* Studiul Geotehnic (minim 3 foraje) – verificat la cerința Af, întocmit conform conținutului cadru și prevederilor legale la data prezentei (NP074/2014), care să pună în evidenţă în principal:

1. natura terenului de fundare;
2. adâncimea de fundare;
3. presiunea admisibilă;
4. nivelul mediu al pânzei de apă freatică;
5. soluții de fundare.

* Studiul Topografic – va conține memoriu tehnic împreună cu un plan de situație topografic (vizat de OCPI), realizat în sistem de coordonate “Stereo 1970” și curbe de nivel, în conformitate cu legislația în vigoare;
* Certificat de Urbanism în termen de valabilitate emis conform Legii 350/2001 și planurile anexe la C.U. vizate spre neschimbare (plan de situație și plan de încadrare în zonă), semnate de arhitectul șef;
* Avize de principiu privind asigurarea utilităţilor (energie termică şi electrică, gaz metan, apă-canal, telecomunicaţii/telefonie, salubritate, I.S.U. etc.), după caz, conform certificatului de urbanism, acordul de mediu, avizul Ministerului Culturii, conform Legii nr. 422/2001 – privind protejarea monumentelor istorice și alte avize și acorduri de principiu specifice;

Caracteristici construcție propusă:

* Suprafața minimă de teren = 3.510,18 mp – deschidere la stradă de 41,10 m;
* Suprafața construită propusă = 1.765,82 mp;
* Suprafața construită desfășurată = 1.765,82 mp;
* POT max = 51,20%;
* CUT max = 0,49;
* Regim de înălțime: Parter;
* H max = 7,75 m;
* Grad II de rezistență la foc conform P118/2 din 2013;
* Categoria de importanță a construcției: C – NORMALĂ;
* Clasa de importanță a construcției: II - conform P 100-1/2013.

C.3. PROIECT TIP ‐ CREȘĂ MARE PENTRU MAXIM 11 GRUPE/110 COPII

Cerințe

* Suprafață teren necesar: 4.568,51 mp;
* Lungime teren: 113,60 m;
* Lățime teren: 41,10 m;
* Suprafață construită creșă: 2.409,13 m;
* Lungime construcție: 97,62 m;
* Lățime construcție: 34,13 m;
* Regim de înălțime: Parter

Caracteristici

Caracteristici teren:

* suprafața minimă de teren, liber de sarcini, necesară amplasării obiectivului de investiție, este de 4.568,51 mp cu lățimea minimă de 41,10 m și lungimea minimă de 113,60 m, pentru care se emite Hotărârea Consiliului Local. Terenul se va identifica potrivit planului de situație și extrasului de carte funciară la zi. Terenul va fi amplasat în intravilanul localității preferabil în zonele cu infrastructura și suprastructura edilitară existentă;
* pentru suprafața de teren, se vor asigura minim 10,00 mp / copil de teren neconstruit, destinate spațiului de joacă. În condițiile în care spațiul destinate creșei este de dimensiuni reduse, se poate amenaja spațiul de joacă pe terasa construcțiilor situate pe parter (acoperiș verde), pentru copiii între 1-3 ani. Marimea grupelor poate varia intre mini 5 si maxim 10 copii;
* se recomandă ca terenul să fie în legatură cu unități sanitare pentru copii, să aibă acces la mijloacele de transport în comun și să aibă legatură cu rețeaua de circulație majoră;
* de asemenea se va ține cont să nu fie amplasat în zone cu risc de inundații, viituri de apă, cu risc de alunecare a terenului sau eroziuni de orice fel, cu risc de surpare a terenului învecinat, în vecinatatea structurii radioactive, degajări de gaze poluante, izvoare de apă, vecinatăți cu pericol de prăbusire ce ar bloca toate căile de acces pe o raza de 200 m;
* necesarul de spațiu verde trebuie să fie de minim 20%, pe teren natural.

Studii și avize necesare:

* Studiul Geotehnic (minim 3 foraje) – verificat la cerința Af, întocmit conform conținutului cadru și prevederilor legale la data prezentei (NP074/2014), care să pună în evidenţă în principal:

1. natura terenului de fundare;
2. adâncimea de fundare;
3. presiunea admisibilă;
4. nivelul mediu al pânzei de apă freatică;
5. soluții de fundare.

* Studiul Topografic – va conține memoriu tehnic împreună cu un plan de situație topografic (vizat de OCPI), realizat în sistem de coordonate “Stereo 1970” și curbe de nivel, în conformitate cu legislația în vigoare;
* Certificat de Urbanism în termen de valabilitate emis conform Legii 350/2001 și planurile anexe la C.U. vizate spre neschimbare (plan de situație și plan de încadrare în zonă), semnate de arhitectul șef;
* Avize de principiu privind asigurarea utilităţilor (energie termică şi electrică, gaz metan, apă-canal, telecomunicaţii/telefonie, salubritate, I.S.U. etc.), după caz, conform certificatului de urbanism, acordul de mediu, avizul Ministerului Culturii, conform Legii nr. 422/2001 – privind protejarea monumentelor istorice și alte avize și acorduri de principiu specifice;
* Comunicarea tipului de combustibil care va fi folosit.

Caracteristici construcție propusă:

* Suprafața minimă de teren = 4.568,51 mp – deschidere la stradă de 41,10 m;
* Suprafața construită propusă = 2.409,13 mp;
* Suprafața construită desfășurată = 2.409,13 mp;
* POT max = 54,49%;
* CUT max = 0,53;
* Regim de înălțime: Parter;
* H max = 7,75 m;
* Grad II de rezistență la foc conform P118/2 din 2013;
* Categoria de importanță a construcției: C – NORMALĂ;
* Clasa de importanță a construcției: II - conform P 100-1/2013.

Noile unități construite vor fi conforme cu ținta privind atingerea pragului de minim 20% consum primar de energie mai mic în comparație cu cerințele privind construcțiile NZEB, stipulate în reglementările naționale. Acest consum de energie va fi reflectat în certificatele de performanță energetică.

Indicatorii obiectivului de investiții:

* Număr de creșe nou construite, echipate și operaționalizate ;
* Număr de copii care vor beneficia în urma investiției.

4. COMPLETAREA CERERILOR DE FINANȚARE



4.1 Formatul cererii de finanțare

Cererea de finanțare este compusă din:

* cererea de finanțare, ale cărei secțiuni se completează în aplicația electronică;
* anexe la cererea de finanțare – set de documente completate sau, după caz, scanate și salvate în format pdf., semnate digital și încărcate în aplicația electronică.

Documentele încărcate în aplicația electronică, ca parte din cererea de finanțare, trebuie să fie lizibile și complete.

Limba utilizată în completarea cererii de finanțare este limba română.

4.2 Anexele cererii de finanțare, solicitate la depunere

Documentele enumerate mai jos se vor încărca obligatoriu pe platforma de investiții a Ministerului Dezvoltării, Lucrărilor Publice și Administrației, [*www.mdlpa.ro/investiții/PNRR*](http://www.mdlpa.ro/investiții/PNRR). Din lista de documente prezentată mai jos, sunt specificate documentele care:

* se generează automat și sunt înglobate în cererea de finanțare;
* se descarcă în format predefinit și completat – necesită doar semnare electronică și încărcare în platforma electronică;
* se încarcă în format exclusiv .pdf de către solicitant.

4.2.1 Documentele statutare ale solicitantului

*[se încarcă în format exclusiv .pdf de către solicitant]*

Vor fi prezentate, după caz:

Pentru autorități publice locale, după caz:

* Hotărârea judecătorească de validare a mandatului primarului (sau orice alte documente din care să rezulte calitatea de reprezentant legal, pentru situații particulare);
* Hotărârea de constituire a consiliului local;

4.2.2 Documente privind identificarea reprezentanților legali[[4]](#footnote-4) ai solicitantului

*[se încarcă în format exclusiv .pdf de către solicitant]*

Pentru reprezentantul legal al solicitantului se va prezenta o copie a unui document de identificare.

4.2.3 Declarațiile de consimțământ privind prelucrarea datelor cu caracter personal

*[se descarcă în format predefinit și completat – necesită doar verificarea datelor predefinite, semnare electronică și încărcare în platforma electronică]*

Această declarație (Model C la ghid) se completează de către reprezentantul legal al solicitantului și se semnează conform prevederilor din secțiunea 2.3.

4.2.4. Ȋmputernicirea pentru semnarea electronică extinsă a Cererii de finanțare şi a anexelor la cererea de finanțare (dacă este cazul)

*[se descarcă în format predefinit și completat – necesită doar semnare electronică și încărcare în platforma electronică]*

Ȋn cazul în care Cererea de finanțare şi anexele la cererea de finanțare (dacă este cazul) sunt semnate cu semnătura electronică extinsă de o persoană împuternicită de reprezentantul legal al solicitantului se anexează documentul de împuternicire. Acesta reprezintă un document administrativ emis de reprezentantul legal, cu respectarea prevederilor legale în vigoare.

4.2.5. Declarațiile de angajament ale solicitantului, inclusiv privind evitarea conflictelor de interese, a fraudei, corupției și dublei finanțări.

*[se generează automat și sunt înglobate în cererea de finanțare]*

Se va anexa Declarația de angajament (Modelul A, anexă la ghid)

4.2.6. Hotărârile/deciziile/ordinele de aprobare a proiectului și a cheltuielilor aferente proiectului

*[se încarcă în format exclusiv .pdf de către solicitant]*

Se va anexa aprobare proiectului și a cheltuielilor legate de proiect.

În Hotărârea sus-menționată trebuie să fie incluse cheltuielile neeligibile pe care solicitantul trebuie să le asigure pentru implementarea proiectului.

Pentru solicitant se va anexa Hotărârea de aprobare a participării în cadrul proiectului, de aprobare a notei de fundamentare a investiției, a cheltuielilor legate de proiect, emisă în conformitate cu prevederile Legii nr. 273/2006 privind finanțele publice locale, cu modificările și completările ulterioare, precum şi cu legislația națională incidentă (Modelul D, anexă la ghid).

Se va anexa inclusiv descrierea sumară a investiției.

4.2.7. Nota de fundamentare prin care se vor prezenta necesitatea și oportunitatea investiției

*[se încarcă în format exclusiv .pdf de către solicitant]*

Nota de fundamentare va fi un document din care va rezulta necesitatea și oportunitatea investiției și va cuprinde criteriile de eligibilitate solicitate in Anexa 1 – Criterii de eligibilitatea solicitanților și activităților, cheltuielilor. Structura notei de fundamentare este prezentată în Modelul G, anexă la ghid.

4.2.8. Dovada dreptului de proprietate sau administrare terenului

*[se încarcă în format exclusiv .pdf de către solicitant]*

Pentru toate investițiile care presupun intervenții asupra domeniului public, solicitantul trebuie să prezinte documente care să demonstreze existența dreptului invocat de solicitant (proprietatea publică sau dreptul de administrare asupra terenului - aflate în proprietate publică) pe care se propune a se realiza investiția.

Solicitantul va prezenta documente aplicabile beneficiarilor publici, conform legislației în vigoare.

a. Pentru dovedirea dreptului de proprietate publică asupra terenului, la momentul depunerii cererii de finanțare se vor prezenta următoarele documente, în mod obligatoriu:

a.1. Înregistrarea terenurilor în registre (extras de carte funciară din care să rezulte intabularea, precum și încheierea). Extrasele de carte funciară nu trebuie să fi fost emise cu mai mult de 30 de zile calendaristice înainte de data depunerii acestora.

a.2. Plan de amplasament vizat de OCPI pentru terenurilor pe care se propune a se realiza investiția în cadrul proiectului, plan în care să fie evidențiate inclusiv numerele cadastrale,

b. Pentru dovedirea dreptului de administrare a terenului aflat în proprietate publică sunt prezentate următoarele documente, în mod obligatoriu, la momentul depunerii cererii de finanțare:

b.1. Plan de amplasament vizat de OCPI pentru terenurile pe care se propune a se realiza investiția în cadrul proiectului, plan în care să fie evidențiate inclusiv numerele cadastrale,

b.2. Actul normativ/administrativ care să demonstreze că solicitantul este administratorul legal al terenului proprietate publică asupra căruia se realizează investiția (care să acopere perioada de sustenabilitate a proiectului, respectiv de 5 ani de la finalizarea proiectului),

b.3. Înregistrarea terenului în registre (extras de carte funciară din care să rezulte intabularea, precum și încheierea), în termen de valabilitate la data depunerii acestora (emis cu maxim 30 de zile înaintea de data depunerii).

Aceste documente vor fi însoțite de un Tabel centralizator asupra numerelor cadastrale, obiectivele asupra cărora se realizează investiția, precum și suprafețele aferente, în cazul în care investiția vizează mai mult de un număr cadastral.

Înscrierea dreptului de proprietate trebuie să fie definitivă.

În cazul administrării se face referire la dreptul de administrare, ca drept real, aferent proprietății publice, prevăzut de art. 866 şi urm. din Legea nr. 287/2009 privind Codul Civil, republicată, cu modificările și completările ulterioare.

Atenție: Din documentele privind drepturile de administrare asupra terenului trebuie să reiasă faptul că dreptul respectiv este menținut pe toată perioada de sustenabilitate a investiției.

4.3 Semnarea cererii de finanțare și a documentelor anexate

Pentru transmiterea cererilor de finanțare prin aplicația informatică, semnătura electronică extinsă a reprezentantului legal al solicitantului/persoanei împuternicite, trebuie să fie certificată în conformitate cu prevederile legale în vigoare.

1. [VERIFICAREA, CONTRACTAREA ȘI IMPLEMENTAREA PROIECTELOR](#_49x2ik5)
   1. Verificarea conformității administrative și a eligibilității

Cererile de finanțare se depun în sistemul informatic prin aplicația electronică de pe site-ul Ministerului Dezvoltării, Lucrărilor Publice și Administrației, *www.mdlpa.ro/investiții/PNRR*, iar autoritatea responsabilă selectată este Ministerul Dezvoltării, Lucrărilor Publice și Administrației.

După depunerea cererii de finanțare, se va analiza și verifica respectarea criteriilor de conformitate administrativă și de eligibilitate (a se vedea Anexa 1 la ghid). Verificarea conformității administrative şi a eligibilității va urmări în principal, existența secțiunilor din cererea de finanțare şi a anexelor, valabilitatea documentelor, precum şi respectarea criteriilor de eligibilitate (cele care trebuie îndeplinite obligatoriu în această etapă).

* 1. Renunțarea la cererea de finanțare

Retragerea cererii de finanțare se va face numai de către reprezentantul legal sau de către persoana împuternicită prin mandat/împuternicire specială, în baza unei Hotărâri a Consiliului local/Consiliului Județean de aprobare a retragerii solicitării de finanțare. Retragerea solicitării de finanțare se va realiza prin sistemul informatic în maxim 3 zile lucrătoare de la transmiterea cererii de finanțare. După acest termen, cererea de finanțare va intra automat în evaluare.

* 1. Depunerea și soluționarea contestațiilor

În cazul în care beneficiarii se consideră nemulțumiți de rezultatul verificării conformității administrative și a eligibilității, beneficiarii pot depune contestație în termen de cel mult 15 zile lucrătoare de la momentul notificării rezultatului.

* 1. Contractarea proiectelor

După finalizarea etapei de verificare a conformității administrative și a eligibilității se va întocmi contractul de finanțare.

* 1. Documente de prezentat în etapa de implementare a contractelor de finanțare

Monitorizarea implementării contractelor de finanțare din punct de vedere tehnic şi financiar se va realiza de către Ministerul Dezvoltării, Lucrărilor Publice și Administrației.

Beneficiarii au obligația de a prezenta după semnarea contractului de finanțare, dar nu mai târziu de 6 luni de la data intrării în vigoare a contractului de finanțare, următoarele documente obligatorii, în caz contrar contractul de finanțare va fi reziliat (beneficiarului i se vor efectua plăți, condiționate de prezentarea documentelor menționate în cele ce urmează).

* + Documentația tehnico-economică – Studiu de fezabilitate (elaborată la nivel de proiect sau pentru fiecare componentă în parte din cadrul proiectului).
  + Hotărârea de aprobare a indicatorilor tehnico-economici semnată de către persoana care are dreptul conform actelor de constituire să reprezinte legal solicitantul şi să semneze în numele acesteia. Hotărârea/decizia de aprobare a indicatorilor tehnico-economici se va corela cu cea mai recentă documentație (SF). Anexa la Hotărârea /decizia de aprobare trebuie să conțină detalierea indicatorilor tehnico-economici şi a valorilor acestora în conformitate cu documentația tehnico-economică și este asumată de proiectant.
  + Beneficiarii au obligația de a prezenta după semnarea contractului de finanțare, dar nu mai târziu de 12 luni de la data intrării în vigoare a contractului de finanțare, următoarele documente obligatorii, în caz contrar contractul de finanțare poate fi reziliat (beneficiarului i se vor efectua plăți, condiționate de prezentarea documentelor menționate în cele ce urmează).
  + Autorizația de Construire, împreună cu toate avizele obținute pe baza Certificatului de urbanism.
  + Proiectul tehnic și, dacă este cazul, Hotărârea actualizată pentru faza PT. Se va transmite proiectul tehnic, împreună cu devizul general actualizat, în conformitate cu legislația în vigoare aplicabilă. Se va transmite Hotărârea/ decizia actualizată pentru faza PT sau cu modificările și completările intervenite la faza PT.
  + Contractul de lucrări de execuție încheiat (inclusiv actele adiționale încheiate), împreună cu devizul general actualizat, cu defalcarea valorii aferente cheltuielilor eligibile din PNRR pe capitole și subcapitole de cheltuieli conform HG nr. 907/2016 și a valorii TVA aferentă acestor tipuri de cheltuieli, inclusiv a cheltuielilor neeligibile și TVA aferent acestora. Contractul de lucrări va cuprinde inclusiv măsuri privind respectarea obligaţiilor prevăzute în PNRR pentru implementarea principiului „*Do No Significant Harm*” (DNSH).
  + Modificări ale Ordinului/ Deciziei/Hotărârii de aprobare a proiectului (cererii de finanţare) şi a cheltuielilor aferente, în conformitate cu ultima formă a bugetului (dacă este cazul).

Beneficiarii au obligația de a prezenta, după finalizarea lucrărilor de execuție, procesul-verbal de recepție la terminarea lucrărilor, cartea tehnică a construcției, raportul dirigintelui și raportul proiectantului, în termen de maxim 30 de zile de la data întocmirii acestuia. Plata finală a proiectului este condiționată de prezentarea acestui document. În cazul în care un beneficiar nu poate demonstra finalizarea investiției, contractul de finanțare va fi reziliat și sumele plătite vor fi recuperate.

1. [MODIFICAREA GHIDULUI SOLICITANTULUI](#_kxhkyeee8mi1)

Prevederile prezentului ghid pot fi modificate în vederea actualizării cu eventuale modificări legislative aplicabile, pentru îmbunătățirea procesului de selecție, sau pentru alte motive, în cuprinsul cărora vor exista și prevederi tranzitorii pentru proiectele aflate în procesul de evaluare, selecție și contractare pentru asigurarea principiului tratamentului nediscriminatoriu tuturor solicitanților de finanțare. MDLPA poate emite instrucțiuni de modificare/clarificare în aplicarea prevederilor prezentului ghid, publicate pe site-ul MDLPA pentru asigurarea principiului transparenței.

1. [ANEXE LA GHIDUL SOLICITANTULUI](#_kxhkyeee8mi1)

În cadrul Anexei 1 la prezentul Ghid sunt prevăzute următoarele modele standard sau orientative:

Model A - Declarație de angajament al solicitantului, inclusiv privind evitarea conflictelor de interese, a fraudei, corupției și dublei finanțări.

*[se generează automat și este înglobată în cererea de finanțare]*

Model B - Declarație de consimțământ privind prelucrarea datelor cu caracter personal

*[se descarcă în format predefinit și completat – necesită doar verificarea datelor predefinite, semnare electronică și încărcare în platforma electronică]*

Model C - Declarație privind eligibilitatea TVA

*[se generează automat și este înglobată în cererea de finanțare]*

*[se generează din aplicație și apoi se încarcă exclusiv în format.pdf de către solicitant]*

Model D - Notă de fundamentare prin care se vor prezenta necesitatea și oportunitatea investiției *[se încarcă în format exclusiv .pdf de către solicitant]*

Model E- 07\_Model E Declaratia privind aplicarea principiului DNSH („Do no significant harm”) *[se încarcă în format exclusiv .pdf de către solicitant]*

ANEXA 2 – GRILA DE EVALUARE/SELECȚIE A PROIECTELOR DEPUSE

ANEXA 3 – PLAN INTEGRAT DE ACȚIUNE PRIVIND ÎMBUNĂTĂȚIREA CONDIȚIILOR ÎN SERVICIILE DE EDUCAȚIE TIMPURIE

1. *https://europa.eu/next-generation-eu/index\_ro* [↑](#footnote-ref-1)
2. Conform Art. 24. din O.U.G. nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență [↑](#footnote-ref-2)
3. \* Valoarea suplimentară este alocată conform art. 24 alin (1) din **ORDONANŢĂ DE URGENŢĂ nr. 124 din 13 decembrie 2021** privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă [↑](#footnote-ref-3)
4. Reprezentantul legal care îşi exercită atribuţiile de drept [↑](#footnote-ref-4)